# Джунейт Арҡын

Джунейт Арҡын (төр. Cüneyt Arkın; тыуғас ҡушылған исеме Фәхретдин Йөрәклебатыр, төр. Fahrettin Cüreklibatır; 7 сентябрь 1937 йыл) — Төркиә актёры, режиссёр һәм продюсер.
Арҡын — медицина докторы, шулай уҡ яугирлыҡ сәнғәтенең етенән артыҡ төрө буйынса киң танылған оҫта. Ул дөйөм алғанда 310-дан артыҡ фильмда һәм телевизион сериалда уйнаған һәм төрлө заман төрөк актёрҙары араһында иң билдәлеһе булып һанала. Ул төшкән ҡайһы бер фильмдар сит илдәргә лә сығарылған, һәм шуға ла уның исем-шәрифы инглиз телле биләмәләрҙә «Джордж Аркин» формаһында таралыу алған.
Актёрҙың киң популярлыҡ яулаған фильмдары — Ғосман империяһы йәшәүенең тәүге быуаттарында йә әҙерәк алдараҡ булған ваҡиғаларҙы сағылдырған тарихи драмалар. «Malkoçoğlu Cem Sultan» фильмын бының иң аныҡ миҫалы тип әйтергә була. Ҙур уңыш ҡаҙанған ошондайыраҡ кино әҫәрҙәре менән бер рәттән Джунейт Арҡын 1970-се йылдар аҙағында сәйәси темаларға арналған кинокартиналарҙа ла ҡатнаша, улар араһынан режиссёры Remzi Aydın Jöntürk булған «The Adam Trilogy» фильмы иң билдәлеһе булып танылған.
Үҙ иленән ситтә Арҡынды киң ҡатлам тамашасыларға тәү сиратта режиссёр Четин Инанч (төр. Çetin İnanç ҡуйған түбән сифатлы «Dünyayı Kurtaran Adam» рус. «Человек, который спас мир» фильмы таныта. Был картинаны ҡайһы бер илдәрҙә шулай уҡ «Төрөк йондоҙ һуғыштары» йәки «Йондоҙ һуғыштарының төрөк варианты» рус. турецкий вариант «Звёздных войн») итеп тә беләләр. Ул — бик түбән килемле фильм, унда «Йондоҙ һуғыштары» картинаһының күп кенә күренештәрен турана-тура күсереп ҡулланылған.
Джунейт Арҡынға донъяның бер нисә быуын кино һөйөүселәренә таныш Джеймс Бонд ролен дүртенсе башҡарыусы булырға тәҡдим яһала, һуңынан был геройҙы Англия актёры Тимоти Далтон экрандарға сығара.

# Джунейт Арҡын
## Биографияһы

Джунейт Арҡын 1937 йылдың 7 сентябрендә Төркиәнең Иҫкешәһәр (төр. Eskişehir; рус. Эскишехир) ҡалаһынан йыраҡ булмаған Gökçeoğlu ауылында тыуған Атаһы Хачи Якуп Цюреклибатур, сығышы менән Ҡырым татары, Төркиәнең бойондороҡһоҙлоғо өсөн барған һуғышта ҡатнаша.
Арҡын Истанбул университетының меицина факультетында уҡый. Запастағы офицер булараҡ хәрби хеҙмәте тыуған яҡтарында — Иҫкешәһәр ҡалаһында үтә. Бында уға төп ролдә Гоксел Арсой уйнаған «Шафак Бекчилери» (1963) фильмын төшөргән режиссёр Халит Рефиг (1934—2009) иғтибар итә һәм кинола уйнарға саҡыра. Төп һөнәре буйынса эш эҙләгән арала нәҡ ошо 1963 йылда кинола төшә башлай, хатта «Artist» журналынан үҙенең тәүге премияһын ала. Ике йыл эсендә Халит Рефиг тәҡдиме менән уның 30-ға яҡын фильмендә ҡатнаша.
1964 йылдарҙа экрандарға сыҡҡан «Gurbet Kuşları» фильмындағы яуғирлыҡ сәнғәте нигеҙендә төшөрөлгән һуңғы күренештәр Джунейт Арҡын карьераһындағы артабанғы күтәрелеш өсөн ысын дәрәжәһендә үҙенсәлекле баҫҡыс була. Романтик һәм мөләйем, һөйкөмлө геройҙар ролдәренән һуң, режиссёр Халит Рефиг тәҡдимен ҡабул итеп, киҫкен сюжетлы (боевик жанрындағы фильмдарҙа уйнауҙарға күсә. Бының өсөн алты ай буйына Истанбулдағы урындағы Медрано циркында акробатика буйынса уҡыу-күнекмәләр үтә. Бында үҙләштергәнде Malkoçoğlu һәм башҡа фильмдарҙа бик тә оҫта ҡулланып, кинематографта быға тиклем булмаған яңы стилгә юл башлап ебәрә. Тиҙҙән ошондай тематикалы мажаралы фильмдар өсөн ул иң кәрәкле һәм талап ителгән актёрға әйләнә. Бер үк ваҡытта кинолағы карьераһы башланған романтик ролдәрҙән дә ситләшмәй, ҡыҫҡаһы төрлө жанрҙарҙа уңышлы эшләүен дауам итә. Актёр фильмографияһында кәмитле һәм мажаралы фильмдарҙан башлап социаль фильмдарға хәтлем — төрлөһөн дә табырға була. Уның ижад емештәре араһында «Мaden» (1978) һәм «Citizen Rıza» (1979) картиналары айырым урын алып тора.
1982 йылда «Донъяны ҡотҡарған кеше» фильмында төшә (төр. Dünyayı Kurtaran Adam; рус. Человек, который спас мир). «Йондоҙҙар һуғышы»ның төрөксә ҡабатланышы булыуға ҡарамаҫтан, әллә ни оҙон булмаған ваҡыт арауығында илдә генә түгел, унан ситтә лә ныҡ билдәле фильмға әйләнә.
Актёр атта һыбай йөрөү һәм каратэ буйынса бик бай тәжрибә туплаған.
Киноларҙа төшөү менән бер рәттән Джунейт Арҡын телевизин шоу-тапшырыуҙарҙа ла ҡатнаша, медицина темалары буйынса гәзеталарҙа ла сығыш яһай.

# Джунейт Арҡын
## Шәхси тормошо

1964 йылда үҙенең курсташы табип Гюлен Моҡанға өйләнә, ике йылдан ҡыҙҙары тыуа, тағы ла бер йылдан ғаилә тарҡала. 1970 йылда Швейцарияла белем алған Бетюль Ишиль менән тормош ҡора. Был никахтан ике улы бар (Каан менән Морат).

# Джунейт Арҡын
## Фильмография
### Режиссёр

| Bombaci 1988 — (Бомбавик) Şafak Sökerken 1988 — (На Рассвете) Asılacak Adam 1987 — (Висельник) Oğulcan 1987 — (Сынок) Tanık 1987 Dökülen Yapraklar 1987 — (Падающие Листья) Sevdan Benim 1987 — (Моя Любовь) Son Kahramanlar 1987 — (Последние Герои) Gırgır Hafiye 1986 — (Прикольный Детектив) Kavga 1986 — (Драка) | Silah Arkadaşlari 1986 — (Друзья По Оружию) Sokak Kavgasi 1986 — (Уличная Драка) Kaçış 1985 — (Побег) Bir Kaç Güzel Gun İçin 1984 Ölüm Savasçısı 1984 Önce Hayaller Ölur 1981 Kartal Murat 1980 — (Картал Мурат) Rüzgar 1980 — (Ветер) Kuskun Çiçek 1979 — (Обиженный Цветок) | Üç Tatlı Bela 1979 — (Три Сладких Проказника) Vatandaş Rıza 1979 — (Гражданин Рыза) Baba Kartal 1978 — (Орлиное Гнездо) Olum Görevi 1978 — (Смертельное Задание) Sevgili Oğlum 1977 — (Любимый Сын) Tek Başına 1976 — (В Одиночку) Deli Şahin 1976 |

# Джунейт Арҡын
## Фильмография
### Телевизион сериалдар

| Polis 1993 — (Полицейский) Şişeler 1993 — (Бутылки) Kumarbaz 1993 — (Игрок) Merhamet 1993 — (Милосердие) | Zirvedekiler 1993 — (На Вершине) Uyuşturucu 1994 — (Наркотик) Bizim Ev 1995 — (Наш Дом) Karate Can 2000 — (Каратист) Köpek 2005 |